Vir ’n artikel oor die krai met dieselfde naam, sien Krasnojarsk-krai.
Federale distrik Siberiese Federale Distrik
Federale subjek Krasnojarsk-krai
Koördinate 56°0′N 92°56′O﻿ / ﻿56.000°N 92.933°O﻿ / 56.000; 92.933
- Totaal 348 vk km
Hoogte bo seevlak 259 m
- Totaal (2014) 1 035 528
- Bevolkingsdigtheid 2 765/km2
Burgemeester Edcham Akboelatof
Amptelike Webwerf www.admkrsk.ru
Krasnojarsk (Russies: Красноя́рск) is ’n stad aan die Jenisei-rivier in Sentraal-Rusland. Dit is die administratiewe hoofstad van Krasnojarsk-krai en die derde grootste stad in Siberië met ’n inwonertal van 1 035 528 (2014). Die stad is ’n belangrike aansluitingspunt aan die Transsiberiese Spoorlyn en een van Rusland se grootste vervaardigers van aluminium.
Strelka-stadsdistrik met Winogradofski-brug oor die Jenisei-rivier
Die stad is in Julie 1628 gestig as ’n Russiese grensfort met die naam Krasni Jar (Кра́сный Яр). Dit is later herdoop toe dit stadstatus gekry het. Die stad het vinnig begin groei ná die bou van ’n pad van 1735 tot 1741 wat dit met nabygeleë dorpe en die res van Rusland verbind het. Dit het verder gegroei ná die ontdekking van goud en die bou van ’n spoorlyn in 1895.
In die 19de eeu was Krasnojarsk die middelpunt van die Kosak-beweging. In 1822 het dit stadstatus gekry en die hoofstad van die Jenisei-goebernija geword. In 1934, met die totstandkoming van die Krasnojarsk-krai, het dit die hoofstad daarvan geword.
In die Russiese Ryk was Krasnojarsk een van die plekke waarheen politieke bannelinge gestuur is. Dit was tydens Josef Stalin se bewind weer een van die groot sentrums van die Goelag, met Kraslag die grootste kamp. In die Sowjet-tyd is groot fabrieke ook in die stad opgerig, onder andere ’n papierfabriek, hidro-elektriese kragstasie en ’n rivierhawe.
Ná die Tweede Wêreldoorlog is talle fabrieke van die Oekraïne en Wes-Rusland na Krasnojarsk geskuif en dit het bygedra tot verdere groei.
Wikimedia Commons het meer media in die kategorie Krasnojarsk.
Vadim Makhorov: Krasnoyarsk, Siberia, -30 °C. Vimeo.com
YouTube.com: Krasnoyarsk - The Jewel of Siberia (2019)
Ontsluit van "https://af.wikipedia.org/w/index.php?title=Krasnojarsk&oldid=2122933"
Last edited on 11 Februarie 2020, at 01:12